
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 397 


9 Απριλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των γνωστικών αντικειμένων και της εξε¬ 
ταστέας ύλης αυτών για τις εξετάσεις κατάρτισης 
πινάκων διοριστέων του κλάδου ΠΕ Μουσικής της 
πρωτοβάθμιας και ΠΕ16 Μουσικής της δευτερο¬ 
βάθμιας εκπαίδευσης (Γενικής και Μουσικών Σχο¬ 
λείων) . 1 

Προϋποθέσεις υπαγωγής μετοχών εταιριών εισηγμέ¬ 
νων στο ΧΑΑ στην ειδική κατηγορία υπό επιτήρηση 2 


ΑΠΟΦΑΣΕΙ Σ 

Αριθ. Δ2/3538 (1) 

Καθορισμός των γνωστικών αντικειμένων και της εξετα¬ 
στέας ύλης αυτών για τις εξετάσεις κατάρτισης πινά¬ 
κων διοριστέων του κλάδου ΠΕ Μουσικής της πρωτο¬ 
βάθμιας και ΠΕ16 Μουσικής της δευτεροβάθμιας εκ¬ 
παίδευσης (Γενικής και Μουσικών Σχολείων). 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 6 παρ. 3 του Ν. 2525/97 (Α 188). 

β) Των άρθρων 14, 15 και 24 του Ν. 1566/85 (Α 167), 
όπως έχουν τροποποιηθεί και ισχύουν. 

γ) Του άρθρου 27Ατου Ν. 1558/86 (Α137), όπως αυτό 
προστέθηκε με το άρθρο 29Ατου Ν. 2081/1999 και αντι- 
καταστάθηκε με το άρθρο 1 παρ. 2 του Ν. 2469/97 (Α38). 

δ) Της Γ2/3345/2.9.88 - ΦΕΚ «Ίδρυση και λειτουργία 
Μουσικών Σχολείων» 649/Β/7.9.88, που κυρώθηκε με τον 
Ν. 1824/88-ΦΕΚ 296/Α/30.12.88. 

2. Την αρ. Δ/ΔΚ/Φ. 1/2/11187/12.5.2000 Απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (Β' 630). 

3. Την εισήγηση του Συντονιστικού Συμβουλίου του 
Παιδ. Ινστιτούτου (Πράξεις 12 & 13/2000 και έγγραφο 


αριθ. 6690/21.12.2000) και τη γνώμη της Καλλιτεχνικής 
Επιτροπής (συνεδρίαση 19.12.2000) και 

4. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 
Γενικά 

Καθορίζουμε τα γνωστικά αντικείμενα και τις μουσικές 
δεξιότητες, καθώς και την εξεταστέα ύλη αυτών, βάσει 
των οποίων εξετάζονται οι υποψήφιοι των εδικεύσεωντων 
κλάδων ΠΕΙ6 Μουσικής της Πρωτοβάθμιας και ΠΕΙ6 
Μουσικής της Δευτεροβάθμιας Εκπαίδευσης, οι οποίοι 
συμμετέχουν στο διαγωνισμό που προκηρύσσεται το 
έτος 2001 για την κατάρτιση πινάκων διοριστέων εκπαι¬ 
δευτικών για την πρωτοβάθμια και δευτεροβάθμια εκπαί¬ 
δευση (Γενική Εκπ/ση και Μουσικά Σχολεία), σύμφωνα με 
τα επόμενα άρθρα: 

Άρθρο 2 

Γνωστικά αντικείμενα 

Τα γνωστικά αντικείμενα, στα οποία εξετάζονται οι υπο¬ 
ψήφιοι εκπαιδευτικοί των κλάδων ΠΕ Μουσικής πρωτο¬ 
βάθμιας και ΠΕ16 Μουσικής δευτεροβάθμιας εκπαίδευ¬ 
σης (Γενικής και Μουσικών Σχολείων), κατατάσσονται σε 
τρεις (3) θεματικές ενότητες. 

Α. Πρώτη θεματική ενότητα: Η ενότητα αυτή έχει ως 
σκοπό να διαγνώσει το βαθμό κατοχής του γνωστικού 
αντικειμένου, το οποίο καλείται να διδάξει ο υποψήφιος. 
Οι υποψήφιοι εξετάζονται στο γνωστικό αντικείμενο της 
ειδικότητάς τους, όπως περιγράφεται στο ενιαίο πλαίσιο 
προγραμμάτων σπουδών, στα αναλυτικά προγράμματα 
πρωτοβάθμιας και δευτεροβάθμιας εκπαίδευσης και στα 
βιβλία του Οργανισμού Εκδόσεως Διδακτικών Βιβλίων. 

Β. Δεύτερη θεματική ενότητα: Η ενότητα αυτή καλύπτει 
α) την Ειδική Διδακτική, β) Τα Γενικά Ψυχοπαιδαγωγικά 
και Παιδαγωγικά θέματα και γ) Τα Μαθήματα Πρακτικής 
Ικανότητας και έχει ως σκοπό την αξιολόγηση των βασι¬ 
κών παιδαγωγικών γνώσεων των υποψηφίων διδασκό¬ 
ντων, καθώς και της ικανότητάς τους να συνδυάζουν θε¬ 
ωρητικά στοιχεία με πρακτικές διαδικασίες - δεξιότητες, 
με στόχο τη βιωματική προσέγγιση της μουσικής από το 
μαθητή και την αντιμετώπισή της ως «όλον», δεδομένου 
ότι η μαθησιακή διαδικασία πρέπει να αποτελεί ενιαία, δυ¬ 
ναμική - συνθετική λειτουργία. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Με την Ειδική Διδακτική επιδιώκεται να ελεγχθεί εάν 
οι υποψήφιοι είναι σε θέση να εφαρμόσουν τις θεωρητι¬ 
κές τους γνώσεις στο επίπεδο της τάξης, είτε «επί χάρτου 
είτε πρακτικά». 

β) Μετά γενικά Ψυχοπαιδαγωγικά και Παιδαγωγικά Θέ¬ 
ματα επιδιώκεται να ελεγχθεί αν οι υποψήφιοι είναι σε θέ¬ 
ση να αντιμετωπίσουν ποικίλα ζητήματα της καθημερινής 
σχολικής ζωής (π.χ. προβλήματα προσαρμογής και συ¬ 
μπεριφοράς στο σχολείο, σχέσεις μεταξύ μαθητών - εκ¬ 
παιδευτικών - γονέων, προβλήματα σχετικά με την παιδι¬ 
κή ή την εφηβική ηλικία κ.λ.π.), η αντιμετώπιση των οποί¬ 
ων δεν απαιτεί ειδικές γνώσεις, καθώς και τις γνώσεις 
τους σε γενικά παιδαγωγικά θέματα που αφορούν τη σχέ¬ 
ση σχολείου και κοινωνίας, το ρόλο του εκπαιδευτικού 
στο σύγχρονο σχολείο, τις επιδράσεις του σχολείου στη 
διαμόρφωση της προσωπικότητας του ατόμου, τους εξω¬ 
σχολικούς παράγοντες αγωγής και βασικά στοιχεία της 
δομής και λειτουργίας του ελληνικού εκπαιδευτικού συ¬ 
στήματος. 

γ) Μετά Θέματα Πρακτικής Ικανότητας επιδιώκεται να 
ελεγχθεί εάν οι υποψήφιοι μπορούν να ανταποκριθούν 
στις πρακτικές - βιωματικές ανάγκες της καθημερινής δι¬ 
δακτικής πράξης σύμφωνα με τα οριζόμενα στη Ν. δεύτε¬ 
ρη θεματική ενότητα, της παρ.3 του άρθρου 3. 

Γ. Τρίτη θεματική ενότητα: (Αφορά μόνο υποψηφίους 
της ειδίκευσης Μουσικών Δεξιοτήτων). Η ενότητα αυτή 
έχει ως σκοπό να διαγνώσει τις μουσικές δεξιότητες των 
υποψηφίων, σύμφωνα μετά οριζόμενα στη τρίτη θεματι¬ 
κή ενότητα του άρθρου 3 και η εξέταση γίνεται σε ύλη επι¬ 
πέδου Διπλώματος. 

Άρθρο 3 
Εξεταστέα ύλη 

Η εξεταστέα ύλη ορίζεται ως ακολούθως: 

I. ΠΡΩΤΗ ΘΕΜΑΤΙΚΗ ΕΝΟΤΗΤΑ 

Εξέλιξη της Μουσικής 

1. Ιστορική Εξέλιξη της Μουσικής: (Γραπτά) Η μουσική 
στους Αρχαίους Πολιτισμούς. Βυζαντινή Μουσική. Η 
Έντεχνη Μονοφωνική Μουσική. Η εξέλιξη της Πολυφω¬ 
νίας. Μεγάλοι σταθμοί στην εξέλιξη της Δυτικής Έντε¬ 
χνης Μουσικής. Εθνικές Μουσικές Σχολές. Η Μουσική 
στη νεώτερη Ελλάδα. Η Μουσική στον 20ο αιώνα (Ευρώ¬ 
πη -Αμερική). 

2. Μορφολογική Εξέλιξη της Μουσικής: Μορφολογική 
και αρμονική ανάλυση μουσικού έργου από δοσμένο μου¬ 
σικό κείμενο.(π.χ.Ιο μέρος Σονάτας, Φυγή, απόσπασμα 
1ου μέρους Συμφωνίας, Λίντ). 

3. Στοιχεία Μουσικής Ακουστικής: Στοιχεία ταλαντώσε¬ 
ων και κυμάτων - ηχητικά κύματα (χαρακτηριστικά μεγέθη 
και μονάδες μέτρησης), η Φυσική των Μουσικών Οργά¬ 
νων (ηχητικοί σωλήνες και χορδές), ψυχοακουστική (φυ¬ 
σιολογία και λειτουργία ακοής - αντίληψη χαρακτηριστι¬ 
κών παραμέτρων του ήχου). 

4. Οργανογνωσία: Όργανα Συμφωνικής Ορχήστρας, 
Ελληνικά παραδοσιακά μουσικά όργανα. 

5. Ακουστικές Ικανότητες: Μουσική υπαγόρευση (εκτέ¬ 
λεση από όργανο ή άλλο μέσο) μελωδίας, αρμονικής ακο¬ 
λουθίας και δι’ ακροάσεως παραδείγματος ηχοχρωματι- 
κής διάκρισης οργάνων, φωνών. 

II. ΔΕΥΤΕΡΗ ΘΕΜΑΤΙΚΗ ΕΝΟΤΗΤΑ 

1. Ειδική Διδακτική: Μεθοδολογία διδασκαλίας μουσι¬ 
κών μαθημάτων, διδακτικό υλικό, πρόγραμμα σπουδών, 
μεθοδολογικές προσεγγίσεις ανά ενότητα, θέση δασκά¬ 


λου, μουσικός εξοπλισμός, αξιολόγηση. Στους υποψηφί¬ 
ους δίδεται διδακτική ενότητα σχετική με μάθημα μουσι¬ 
κής και τους ζητείται να παρουσιάσουν αναλυτικό σχέ¬ 
διο, στο οποίο να εκθέτουν τρόπο διδασκαλίας και αξιο¬ 
λόγησής της και να αιτιολογήσουν, με βάση τα 
παραπάνω, την άποψή τους. Επιπλέον, τους δίδεται συ¬ 
γκεκριμένο σχέδιο μαθήματος και ζητείται να το σχολιά¬ 
σουν ή να απαντήσουν σε ερωτήσεις που τυχόν αναφέ- 
ρονται σε αυτό. 

2. Γενικά ψυχοπαιδαγωγικά θέματα: Πρακτική αντιμε¬ 
τώπιση ποικίλων ζητημάτων της καθημερινής σχολικής 
ζωής, παιδαγωγικά θέματα που αφορούν: (1) τη σχέση 
σχολείου και κοινωνίας, (2) το ρόλο του εκπαιδευτικού 
στο σύγχρονο σχολείο, (3) τις επιδράσεις του σχολείου 
στη διαμόρφωση της προσωπικότητας του ατόμου, (4) 
τους εξωσχολικούς παράγοντες αγωγής και (5) βασικά 
στοιχεία της δομής και λειτουργίας του ελληνικού εκπαι¬ 
δευτικού συστήματος. 

Οι υποψήφιοι καλούνται να αναπτύξουν, είτε υπό μορ¬ 
φή σύντομου δοκιμίου, είτε υπό μορφή σχολίων σε σχετι¬ 
κό κείμενο ή να εκθέσουν τον τρόπο με τον οποίο αντιμε¬ 
τωπίζουν ένα συγκεκριμένο παιδαγωγικό πρόβλημα στην 
τάξη ή στο σχολείο τους και να αιτιολογήσουν τις απα¬ 
ντήσεις τους. 

3. Θέματα Πρακτικής Ικανότητας: α) Δίδεται μελωδία 
δεκαέξι (16) μέτρων για τετράφωνη χορωδιακή φωνητική 
επεξεργασία, καθώς και απόσπασμα ενορχηστρωμένου 
έργου δεκαέξι (16) μέτρων για μεταγραφή του σε παρτι¬ 
τούρα για πολυφωνικό όργανο (γραπτά). 

β) Δίδεται μουσικό κείμενο σε ευρωπαϊκή ή βυζαντινή 
σημειογραφία και ζητείται από τους υποψηφίους η εκ 
πρώτης όψεως φωνητική ανάγνωση μελωδίας - χωρίς συ¬ 
νοδεία οργάνου - καθώς και μεταφορά της σε κοντινή το¬ 
νικότητα, που θα ορισθεί (προφορικά ενώπιον επιτρο¬ 
πής). 

γ) Δίδεται μουσικό κείμενο και ζητείται η άμεση εναρ¬ 
μόνιση και η εκτέλεση δοσμένης μελωδίας σε πολυφωνι¬ 
κό όργανο (προφορικά ενώπιον επιτροπής). 

III. ΤΡΙΤΗ ΘΕΜΑΤΙΚΗ ΕΝΟΤΗΤΑ 

(Αφορά αποκλειστικά τους υποψηφίους για θέσεις 
Μουσικών Δεξιοτήτων των Μουσικών Σχολείων). 

Η εξέταση θα γίνει ενώπιον επιτροπής σε επίπεδο εξε- 
τάσεως διπλώματος στον τομέα μουσικής ειδίκευσης, 
του αντίστοιχου τίτλου του υποψηφίου. Σε περίπτωση κα¬ 
τοχής περισσοτέρου του ενός τίτλου ο υποψήφιος θα 
πρέπει να επιλέξει έναν. Η εξέταση γίνεται ως ακολού¬ 
θως: 

— Όσοι επιλέξουν θεωρητικό τομέα, Ευρωπαϊκής ή Βυ¬ 
ζαντινής μουσικής εξετάζονται με μεικτό τρόπο, προφο¬ 
ρικά και με ακρόαση. 

- Όσοι επιλέξουν μονωδία ή ατομικό όργανο εξετάζο¬ 
νται με ακρόαση. 

Άρθρο 4 

Η απόφαση Δ2/2269/2001 - ΦΕΚ Β'254, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΠΑΙΔΕΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

Λ.ΤΖΑΝΗΣ ΠΕΤΡΟΣ ΕΥΘΥΜΙΟΥ 

Απόφαση αριθ. 64 (2) 

Προϋποθέσεις υπαγωγής μετοχών εταιριών εισηγμένων 
στο ΧΑΑ στην ειδική κατηγορία υπό επιτήρηση. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 29.3.2001) 

Αφού έλαβε υπόψη: 

α) Τις διατάξεις του άρθρου 16παρ. 4 του Ν. 2744/1999 
(ΦΕΚ222/Α725.10.99). 

β) Τις διατάξεις του άρθρου 1 παρ.7 του Ν. 2651/1998 
(ΦΕΚ248/Α73.11.1998). 

γ) Την απόφαση υπ’ αρ. 32/5.11.1999 του Διοικητικού 
Συμβουλίου του Χρηματιστηρίου Αξιών Αθηνών (ΦΕΚ 
2103/Β71.12.99) την οποία και αντικαθιστά με την παρού¬ 
σα. 

δ) Την ανάγκη πληροφόρησης και προστασίας του 
επενδυτικού κοινού καθώς και της διασφάλισης της ομα¬ 
λής λειτουργίας της αγοράς, αποφασίζει: 

1. Με απόφαση του ΔΣ του ΧΑΑ μπορούν να ενταχθούν 
σε ειδική κατηγορία «ΥΠΟ ΕΠΙΤΗΡΗΣΗ», μετοχές εισηγ¬ 
μένων εταιρειών για τις οποίες συντρέχουν διαζευκτικά ή 
σωρευτικά οι ακόλουθοι λόγοι: 

1.1) . Π ρόκειται για εταιρείες για τις οποίες ανακοινώνο¬ 
νται γεγονότα που θέτουν σε αμφισβήτηση την βιωσιμό- 
τητά τους. 

1.2) . Πρόκειται για εταιρείες οι οποίες παρουσιάζουν 
αποτελέσματα που δημιουργούν αμφιβολία για την ομα¬ 
λή πορεία των εργασιών τους, δεν ελέγχονται ως προς 
την δραστηριότητάτους από κάποια άλλη ειδικά αρμόδια 
εποπτική αρχή και από τις δημοσιευμένες ετήσιες λογι¬ 
στικές τους καταστάσεις προκύπτει η συνδρομή μίας από 
τις ακόλουθες περιπτώσεις: 

α) τα ετήσια αποτελέσματα προ φόρων είναι αρνητικά 
για τις τρεις τουλάχιστον τελευταίες χρήσεις, χωρίς να 
υπάρχουν σοβαρές ενδείξεις, όπως η σημαντική μείωση 
των ζημιών, για την ανάκαμψη της κερδοφορίας τους. 

β) τα αποτελέσματα προ φόρων της τελευταίας χρήσης 
παρουσιάζουν απότομη και σημαντική πτώση και συγκε¬ 
κριμένα: ί) τα αποτελέσματα αυτά είναι αρνητικά και σε 
απόλυτο μέγεθος μεγαλύτερα από τα αντίστοιχα κέρδη 
της χρήσης που προηγήθηκε και ϋ) σε απόλυτο μέγεθος 
είναι μεγαλύτερα από το 20% του κύκλου εργασιών της 
εταιρείας. 

γ) οι εταιρείες έχουν ιδιαίτερα χαμηλή παραγωγική 
δραστηριότητα που απεικονίζεται σε πολύ μικρό κύκλο 
εργασιών χωρίς να ανήκουν στον κλάδο των συμμετοχών. 

1.3) Για την αξιολόγηση της υπαγωγής των εταιρειών 
στα ανωτέρω υπό στοιχεία (α), (β) και (γ) κριτήρια χρησι¬ 
μοποιούνται οι λογιστικές καταστάσεις των μητρικών 
εταιρειών εκτός από την περίπτωση των εταιρειών του 
κλάδου συμμετοχών για τις οποίες χρησιμοποιούνται οι 
ενοποιημένες λογιστικές καταστάσεις. 

1.4) Εταιρίες που εντάχθηκαν σε καθεστώς επιτήρησης 
για τους παραπάνω λόγους (υπό στοιχεία 1.1 και 1.2), 
μπορούν να ζητήσουν την επαναφορά τους σε κανονικό 
καθεστώς διαπραγμάτευσης, εφόσον πληρούνται οι ακό¬ 
λουθες προϋποθέσεις: 

α) Να προκύπτει από την πλέον πρόσφατη λογιστική κα¬ 
τάσταση που δημοσίευσαν σύμφωνα μετο Π.Δ. 360/85 ότι 
έχουν θετικά ολικά αποτελέσματα εκμετάλλευσης, συ¬ 
μπεριλαμβανομένων και των ενσωματωμένων στο λει¬ 


τουργικό κόστος αποσβέσεων χωρίς ταυτόχρονα να πα¬ 
ρουσιάζουν αρνητικά μικτά κέρδη εκμετάλλευσης. 

β) Να έχουν διακανονίσει το σύνολο του τραπεζικού 
τους δανεισμού ώστε να μην υπάρχουν ληξιπρόθεσμες 
οφειλές. 

γ) Να μην εκκρεμούν διαδικασίες επίσχεσης στοιχείων 
του κυκλοφορούντος ενεργητικού από κανένα από τους 
πιστωτές της εταιρίας. 

δ) Να έχουν φροντίσει ώστε να κυκλοφορήσει πληρο¬ 
φοριακό σημείωμα το οποίο θα έχει συνταχθεί από πι¬ 
στωτικό ίδρυμα ή ΕΠΕΥ, που έχει τη δυνατότητα να πα¬ 
ρέχει την κύρια επενδυτική υπηρεσία της αναδοχής σύμ¬ 
φωνα μετο άρθρο 2 (δ) του Ν.2396/96, όπως ισχύει, και 
θα ευθύνεται για την ορθότητα, ακρίβεια, πληρότητα, σα¬ 
φήνεια και επικαιρότητά του σύμφωνα με τα οριζόμενα 
στο άρθρο 3α του Π.Δ 350/1985, όπως ισχύει και τον Κα¬ 
νονισμού Αναδοχών. Στο Πληροφοριακό Σημείωμα θα πε- 
ριγράφεται πλήρως η οικονομική κατάσταση της εται¬ 
ρίας, η περιουσιακή της διάρθρωση, τυχόν φορολογικές 
και ασφαλιστικές εκκρεμότητες και οι προοπτικές εξέλι¬ 
ξης των εργασιώντης, οι εκκρεμοδικίες, το επιχειρησιακό 
και το επενδυτικό πρόγραμμα και οι τρόποι χρηματοδό¬ 
τησής του και κάθε ενέργεια της διοίκησης για την αντι¬ 
μετώπιση των παραγόντων που οδήγησαντην εταιρία στα 
αρνητικά αποτελέσματα ή στην μείωση της δραστηριότη- 
τάς της. Η ανωτέρω υποχρέωση δεν υφίσταται εφόσον η 
εταιρεία που τελεί σε καθεστώς επιτήρησης έχει εκδώσει 
κατά το προηγούμενο εξάμηνο Ενημερωτικό Δελτίο για 
Αύξηση Μετοχικού Κεφαλαίου για τη σύνταξη του οποίου 
υπεύθυνο, σύμφωνα με τα οριζόμενα στο άρθρο 3α του 
ΠΔ 350/85 και τον κανονισμό Αναδοχών, ήταν Πιστωτικό 
ίδρυμα ή ΕΠΕΥ. 

ε) Το Δ.Σ. του ΧΑΑ κατά την αξιολόγηση της αίτησης 
επαναφοράς της εταιρίας σε κανονικό καθεστώς δια¬ 
πραγμάτευσης, μπορεί να θέτει πρόσθετες προϋποθέ¬ 
σεις που θα διατυπώνει ρητά στην εκδότρια. 

1.5). Πρόκειται για εταιρείες που δεν τηρούν τις δε¬ 
σμεύσεις που ανέλαβαν στο Ενημερωτικό τους Δελτίο 
σχετικά με τη χρήση των κεφαλαίων που έχουν αντλήσει 
με αύξηση του μετοχικού τους κεφαλαίου με μετρητά. 
Στην κατηγορία αυτή εντάσσονται εταιρίες εφόσον συ¬ 
ντρέχει μια τουλάχιστον από τις ακόλουθες περιπτώσεις: 

α) Δεν δημοσιεύουν σύμφωνα με το ΠΔ 360/85 το σύνο¬ 
λο από τις προβλεπόμενες στην απόφαση 58 του ΔΣ του 
ΧΑΑ πληροφορίες μη εξασφαλίζοντας με τον τρόπο αυτό 
πλήρη πληροφόρηση του επενδυτικού κοινού, για την 
εξέλιξη της αξιοποίησης των αντληθέντων κεφαλαίων 
απότηνΑΜΚτης εταιρίας. 

β) Διαφοροποιούν σημαντικά τη χρήση των κεφαλαίων 
τους, δηλαδή κεφάλαια αξίας άνω του 25% του συνόλου 
των αντληθέντων κεφαλαίων μετά την αφαίρεση των εξό¬ 
δων διάθεσης, διοχετεύονται σε χρήσεις άλλες από τις 
προβλεπόμενες στο Ενημερωτικό Δελτίο, χωρίς να έχουν 
πάρει έγκριση ή σχετική εξουσιοδότηση από τη Γ.Σ. των 
μετόχων της εταιρίας και να έχουν ενημερώσει στη συνέ¬ 
χεια το επενδυτικό κοινό. Η εν λόγω ενημέρωση του επεν¬ 
δυτικού κοινού θα επιτυγχάνεται με λεπτομερή παρου¬ 
σίαση της διαφοροποίησης της χρήσης των αντληθέντων 
κεφαλαίων σε πληροφοριακό σημείωμα που θα εκδίδεται 
για τον σκοπό αυτό. Στο πληροφοριακό σημείωμα αυτό, 
εκτός από την περιγραφή της μεταβολής του επενδυτι¬ 
κού προγράμματος που αφορά τη διάθεση των αντληθέ¬ 
ντων κεφαλαίων, θα περιλαμβάνονται οι προσδοκώμενες 

συνέπειες για την εταιρία από τις αλλαγές που προκύ¬ 
πτουν, τόσο από τις νέες κατηγορίες τοποθετήσεων - 
επενδύσεων, όσο και από τις κατηγορίες επενδύσεων - 
τοποθετήσεων που δεν υλοποιούνται. 

γ) Η διαφοροποίηση της χρήσης των αντληθέντων κε¬ 
φαλαίων τους αφορά την εξαγορά η τη συμμετοχή σε άλ¬ 
λες εταιρίες ανεξάρτητα από το μέγεθος της διαφορο¬ 
ποίησης και την εφαρμογή του στοιχείου (β) ανωτέρω, και 
δεν έχουν εκδώσει πληροφοριακό σημείωμα ή δεν έχουν 
συμπληρώσει το υπό το στοιχείο (β) περιγραφόμενο ση¬ 
μείωμα, με τις ακόλουθες πληροφορίες: 

• Παρουσίαση της εξαγοραζόμενης σύμφωνα με τα 
όσα προβλέπονται για την παρουσίαση θυγατρικών εται¬ 
ριών στο πρότυπο Ενημερωτικό Δελτίο, με ιδιαίτερη έμ¬ 
φαση στην κύρια δραστηριότητά της, την χρηματοοικο¬ 
νομική της θέση και την περιουσιακή της διάρθρωση, τις 
προοπτικές της και τις επιπτώσεις που θα έχει η εξαγορά 
στην οικονομική θέση της εισηγμένης εταιρίας. 

• Παρουσίαση του τιμήματος εξαγοράς και των κριτη¬ 
ρίων βάσει των οποίων καθορίστηκε, τυχόν αποτίμησης 
από ανεξάρτητο ελεγκτικό οίκο, καθώς και ο τρόπος χρη¬ 
ματοδότησης του τιμήματος. 

• Μετοχική σύνθεση και Διοίκηση της εξαγοραζόμενης 
πριν και μετά την εξαγορά. 

δ) Ο έλεγχος της χρήσης αντληθέντων κεφαλαίων από 
τις αρμόδιες υπηρεσίες του ΧΑΑ, για τη διαπίστωση της 
συνδρομής των προϋποθέσεων υπαγωγής της εταιρείας 
στην κατηγορία υπό επιτήρηση με βάση το στοιχείο 1.5 
της παρούσας θα γίνεται ανά 6 μήνες. 

1.6) Εταιρίες που εντάχθηκαν σε καθεστώς επιτήρησης 
για τους παραπάνω λόγους (υπό στοιχείο 1.5), μπορούν 
να ζητήσουν την επαναφορά τους σε κανονικό καθεστώς 
διαπραγμάτευσης, εφόσον έχουν προβεί στις απαραίτη¬ 
τες ενέργειες για να εξαλειφθούν οι λόγοι αυτοί και έχει 
ενημερωθεί σχετικά το επενδυτικό κοινό. Το Δ.Σ. του ΧΑΑ 
κατά την αξιολόγηση της αίτησης επαναφοράς της εται¬ 
ρίας σε κανονικό καθεστώς διαπραγμάτευσης, μπορεί να 
θέτει πρόσθετες προϋποθέσεις που θα διατυπώνει ρητά 
στην εκδότρια. 

1.7) Πρόκειται για εταιρίες που δεν καλύπτουν εμπρό- 
θεσματις προβλεπόμενες από τη χρηματιστηριακή - εται¬ 
ρική νομοθεσία υποχρεώσεις τους που αφορούν την ενη¬ 
μέρωση και τη διασφάλιση των συμφερόντων του επεν¬ 
δυτικού κοινού. Στην κατηγορία αυτή εντάσσονται 
εταιρίες, εφόσον συντρέχει μια τουλάχιστον από τις ακό¬ 
λουθες περιπτώσεις: 

α) δεν δημοσιεύουν ή δεν υποβάλλουν έγκαιρα στο ΧΑΑ 
τις προβλεπόμενες από το ΠΔ 360/85 λογιστικές ή οικο¬ 
νομικές τους καταστάσεις, χωρίς να έχουν πάρει για τού¬ 
το άδεια από την ΕΚ.. 

β) δεν καλύπτουν εντός της εκάστοτε οριζόμενης ημε¬ 
ρομηνίας αιτήματα του ΔΣτου ΧΑΑ για παροχή συγκεκρι¬ 
μένης πληροφόρησης προς το επενδυτικό κοινό, κατ’ 
εφαρμογή του άρθρου 10 του ΠΔ 350/85, 

γ) δεν αποστέλλουν την απάντησή τους εντός του χρό¬ 
νου που τους τίθεται σε ερωτήματα της αρμόδιας υπηρε¬ 
σίας του ΧΑΑ σχετικά είτε με τη διάψευση ή επιβεβαίωση 
πληροφοριών που βγαίνουν στο φως της δημοσιότητας 
μέσω του τύπου, είτε την αιτιολόγηση ασυνήθους διακύ¬ 
μανσης στη συναλλακτική τους συμπεριφορά (όσον αφο¬ 
ρά την τιμή των μετοχών και τα διακινούμενα τεμάχια). 


1.8) Στην ειδική κατηγορία υπό επιτήρηση θα μπορούν 
να εντάσσονται επιπλέον μετοχές στις περιπτώσεις που 
οι εταιρείες, 

α) δεν εισαγάγουν εντός των προβλεπομένων από την 
απόφαση 58 του ΔΣ του ΧΑΑ, χρονικών ορίων μετοχές 
που προέκυψαν από εταιρικές πράξεις τις εκδότριας. 

β) δεν διανέμουν το μέρισμα της εταιρικής χρήσης 
εντός των προβλεπομένων από το Κ.Ν. 2190/20 χρονικών 
ορίων. 

1.9) Εταιρίες που εντάχθηκαν σε καθεστώς επιτήρησης 
για τους παραπάνω λόγους (1.7 και 1.8), μπορούν να ζη¬ 
τήσουν την επαναφορά τους σε κανονικό καθεστώς δια¬ 
πραγμάτευσης, εφόσον έχουν προβεί στις απαραίτητες 
ενέργειες για να εξαλειφθούν οι λόγοι υπαγωγής τους και 
έχει ενημερωθεί σχετικά το επενδυτικό κοινό. Το Δ.Σ. κα¬ 
τά την αξιολόγηση της αίτησης επαναφοράς της εταιρίας 
σε κανονικό καθεστώς διαπραγμάτευσης, μπορεί να θέτει 
πρόσθετες προϋποθέσεις που θα διατυπώνει ρητά στην 
εκδότρια. 

2. Η ένταξη στην κατηγορία «ΥΠΟ ΕΠΙΤΗΡΗΣΗ» έχει τις 
ακόλουθες συνέπειες: 

2.1 Η διαπραγμάτευση των μετοχών αυτών θα γίνεται 
κατά τη διάρκεια της συνεδρίασης με την διαδικασία των 
οαΙΙ αυοίίοπε, σύμφωνα με την απόφαση 18/15-1 -1999 του 
ΔΣτου ΧΑΑ, όπως αυτή η απόφαση έχει τροποποιηθεί και 
εκάστοτε ισχύει. 

2.2 Όσο διάστημα η μετοχή μίας εταιρείας βρίσκεται 
στην κατηγορία αυτή δεν θα συμμετέχει στην διαμόρφω¬ 
ση των δεικτών, τόσο του γενικού όσο και του αντίστοιχου 
κλαδικού. 

2.3 Κατά την δημοσίευση των οικονομικών και λογιστι¬ 
κών καταστάσεων που προβλέπονται από το ΠΔ 360/1985 
οι εταιρείες θα φροντίζουν ώστε στα προσδιοριζόμενα 
στην παράγραφο 3δτου άρθρου 4 του Π.Δ 360/1985 στοι¬ 
χεία να περιλαμβάνεται ουσιαστική πληροφόρηση στο 
επενδυτικό κοινό σχετικά με τις ενέργειες που έγιναν για 
την αντιμετώπιση των αιτίων που οδήγησαν στην υπαγω¬ 
γή στην ειδική κατηγορία. Επιπλέον οι εταιρίες που ανή¬ 
κουν στην κατηγορία υπό επιτήρηση έχουν υποχρέωση οι 
δημοσιευόμενες σύμφωνα με το ΠΔ 360/85 λογιστικές 
καταστάσεις 1 ου και 3ου τριμήνου να είναι ελεγμένες από 
ορκωτό ελεγκτή. 

2.4 Σε περίπτωση αύξησης μετοχικού κεφαλαίου με κα¬ 
ταβολή μετρητών ενώ η εταιρεία είναι ενταγμένη στην ει¬ 
δική κατηγορία υπό επιτήρηση, θα πρέπει η σύνταξη του 
ενημερωτικού δελτίου να ανατίθεται σε ανάδοχο ο οποί¬ 
ος θα αναλαμβάνει τις υποχρεώσεις του άρθρου 3α του 
Π.Δ. 350/1985. Στην περίπτωση αυτή στο εκδιδόμενο ενη¬ 
μερωτικό δελτίο θα δημιουργείται ειδικό κεφάλαιο στο 
οποίο θα γίνεται αναλυτική περιγραφή των λόγων που 
οδήγησαν στην ένταξη στην κατηγορία υπό επιτήρηση 
καθώς και κάθε εξέλιξη ή ενέργεια που γίνεται από την 
εταιρεία σχετικά με τα θέματα αυτά. 

3. Απάτη δημοσίευσή της η παρούσα απόφαση αντικα¬ 
θιστά την υπ’ αριθμό 32/5.11.1999 απόφαση του Διοικητι¬ 
κού Συμβουλίου του ΧΑΑ. 

4. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Μαρτίου 2001 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 

